Логан Ратбон
poprocks@gmail.com 2022.

# Основни претварач

Г-Хекс укључује алат за основни претварач који се може користити или као самосталан алат за претварање вредности из једног формата у други, или за добијање вредности на коју показује курсор и претварање те вредности у различите формате.

Осном претварачу можете приступити тако што ћете изабрати Основни претварач из подменија Алати у Главном изборнику.

Док је основни претварач отворен, и даље можете изабрати хексадецимални уређивач и померати курсор, као и обично.

Да бисте претворили вредност на позицији курсора, кликните на дугме Добави вредност курсора.

Да бисте ручно претворили вредност, можете је укуцати у било које од поља у тамо наведеном формату (бришући било коју претходну вредност ако је потребно) и притиснути Ентер.

Ако сте унели неисправну вредност, у пољу ће се појавити „ГРЕШКА“. Ова грешка није кобна и само указује на то да је унета непрепозната вредност. Једноставно унесите исправну вредност или кликните на Добави вредност курсора да бисте преузели вредност курсора и добили неке примере исправних вредности, па покушајте поново.

Основни претварач се може затворити кликом на дугме Затвори.